OpenLLM-France/wikimedia huggingface dataset:
# Prospect (pel·lícula)

Prospect és una pel·lícula de ciència-ficció estatunidenca del 2018 protagonitzada per Pedro Pascal, Sophie Thatcher i Jay Duplass. La pel·lícula, escrita i dirigida per Zeek Earl i Chris Caldwell, presenta una adolescent i el seu pare que viatgen a una lluna alienígena amb l'objectiu d'extreure joies d'un bosc verinós. A la lluna, el pare es veu impulsat per la cobdícia i els dos es troben amb desconeguts perillosos.
La pel·lícula es va estrenar el 5 de març de 2018 al festival de cinema de South by Southwest. La companyia Gunpowder &amp; Sky, sota el seu segell Dust, va estrenar la pel·lícula als cinemes de Regal Cinemas el 2 de novembre de 2018 i en vídeo sota demanda i mitjans domèstics el 8 de març de 2019.
S'ha doblat i subtitulat al català amb la distribució de Youplanet Pictures, i es va incorporar al catàleg de FilminCAT l'11 de juliol de 2022.

## Repartiment

* Sophie Thatcher com a Cee
* Pedro Pascal com a Ezra
* Jay Duplass com a Damon
* Andre Royo com a Oruf
* Sheila Vand com a Inumon
* Anwan Glover com a Mikken

## Referències

* 1 2 Prospect a la Base de dades de cinema en català
* ↑ Staff «25 New Faces of Independent Film: Zeek Earl + Chris Caldwell». Filmmaker, 2014 [Consulta: 18 setembre 2018].
* ↑ «SXSW Film Review: ‘Prospect’», 11-03-2018.
* ↑ McNary, Dave (2018-09-17). «Pedro Pascal's 'Prospect' to Launch in Theaters From Sci-Fi Dust Label (Exclusive)». Variety.
* ↑ «Prospect». Goita què fan ara. [Consulta: 12 juliol 2022].
* ↑ «Prospect». FilminCAT. [Consulta: 12 juliol 2022].
# Serhí Lahkuti

Serhí Lahkuti (en ucrainès Сергій Лагкуті; Simferòpol, 24 d'abril de 1985) és un ciclista ucraïnès, que milita a l'equip Kolss Cycling Team. Combina la carretera amb el ciclisme en pista. El 2015 es proclamà campió nacional en contrarellotge.

## Palmarès en ruta

* 2007
** 1r a la Polònia-Ucraïna i vencedor d'una etapa
* 2009
** Vencedor d'una etapa a la Volta a Bulgària
* 2010
** Vencedor d'una etapa al Bałtyk-Karkonosze Tour
* 2012
** Vencedor d'una etapa a la Volta a Bulgària
* 2014
** Vencedor d'una etapa a la Volta al llac Qinghai
* 2015
** Campió d'Ucraïna en contrarellotge
** 1r a la Moscow Cup
** 1r a la Horizon Park Race for Peace
* 2016
** 1r al Tour d'Ucraïna i vencedor d'una etapa
** 1r a la Volta al llac Qinghai i vencedor d'una etapa
* 2017
** 1r al Tour de Ribas
** 1r a la Volta a Bulgària (nord) i vencedor d'una etapa

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Club Deportivo Español (Veneçuela)

El Club Deportivo Español fou un club de futbol veneçolà de la ciutat de Caracas.
Va ser fundat el 1932 i jugava de verd i blanc.

## Palmarès

* Lliga veneçolana de futbol:
** 1946, 1959

## Referències

* ↑ Foto del Deportivo Español, campeon amateur en 1946
* ↑ Deportivo Español dio sus primeras patadas en 1932 Diari Marca
* ↑ «Venezuela - List of Champions». RSSSF. [Consulta: 20 juny 2011].
# El meu pare, el meu heroi

El meu pare, el meu heroi (títol original: Mon père, ce héros) és una pel·lícula francesa de Gérard Lauzier estrenada l'any 1991. Ha estat doblada al català.
El títol del film ve del poema Després de la Batalla de Victor Hugo, publicat l'any 1859 al llibre La Llegenda dels segles.

## Argument

Filla de pares divorciats, Véronique té 14 anys. El seu pare André la porta de vacances en les festes de cap d'any a l'illa Maurici. Durant l'estada, Véronique coneix un jove, Benjamin, els pares del qual tenen una casa a l'illa. Amb la finalitat d'atreure els seus favors, l'adolescent fa creure a Benjamin que André no és el seu pare sinó el seu company tot inventant-se una vida.

## Repartiment

* Gérard Depardieu: André Arnel
* Marie Gillain: Véronique Arnel
* Patrick Mil: Benjamin
* Catherine Jacob: Christelle
* Charlotte de Turckheim: Irina
* Éric Pastor: Julien
* Evelyne Lagesse: la dona notable
* Franck-Olivier Capell: el barman
* Yan Brian: el pare de Benjamin
* Benoît Allemane: el notable
* Harriet Batchelor: la promesa de Benjamin
* Gérard Hérold: Patrick
* Jean-François Rangasamy: Pablo
* Koomaren Chetty: Karim
* Nicolas Sobrido: Maxime

## Al voltant de la pel·lícula

* Aquest film és la primera aparició a la pantalla de Marie Gillain.
* Marie Gillain interpreta la cançó dels crèdits de començament Sense mentides i Gérard Depardieu interpreta la del final amb un títol de Bossa nova titulat Ça va.
* Un remake estatunidenc va sortir l'any 1994 amb el títol My Father the Hero, sempre amb Gérard Depardieu però amb Katherine Heigl al paper interpretada per Marie Gillain.

## Banda original

* Sans mensonges, lletra i música de François Bernheim, interpretada per Marie Gillain
* Avec elle avec elle, lletra de Jean-Pierre Lang, música de François Bernheim, interpretada per Jean-Alain Clency
* Fun in the sun, lletra de Janet Woollacott, música de François Bernheim, interpretada per Slim Batteux
* Quan une femme tombe en amour, lletra de Jean-Pierre Lang, música de François Bernheim, interpretada per Karen Tungay
* Sega, lletra de Jean-Pierre Lang, música de François Bernheim, interpretada per Jean-Alain Clency
* Ça va (I'M Fine), lletra de François Bernheim i Pierre-André Dousset, música de François Bernheim, interpretada per Gérard Depardieu, lletra anglesa de Slim Batteux, versió anglesa interpretada per Bruce Johnston

## Referències

* ↑ «El meu pare, el meu heroi». esadir.cat.
* ↑ «Mon père, ce héros». The New York Times.
# Esfeniscidita

L'esfeniscidita és un mineral de la classe dels fosfats. Rep el nom dels "sphenisciformes", el nom de l'orde dels pingüins de l'Illa Elefant, a l'Antàrtida, on va ser descoberta l'espècie.

## Característiques

L'esfeniscidita és un fosfat de fórmula química (NH₄,K)(Fe$^{3+}$,Al)₂(PO₄)₂(OH)·2H₂O. Va ser aprovada com a espècie vàlida per l'Associació Mineralògica Internacional l'any 1977. Cristal·litza en el sistema monoclínic. La seva duresa a l'escala de Mohs es troba entre 1 i 1,5, sent un mineral molt tou. És l'anàleg amb amoni de leucofosfita. L'esfeniscidita es forma per la interacció de solucions de fosfat derivades del guano amb minerals micàcis i clorítics del sòl sota una pingüinera.
Elephant island is the largest of the small group of islands forming the Northern end of the South Shetland Islands.

## Formació i jaciments

Va ser descoberta a l'Illa Elefant, l'illa més gran de les Illes Shetland del Sud, a la Península Antàrtica (Antàrtida Occidental, Antàrtida). També ha estat descrita a Pedra Branca, a Tasmània (Austràlia); a la pedrera Sa corona 'e sa craba, a Barbusi, Sardenya (Itàlia); i al dipòsit de Kerchenskoe, a la península de Crimea (Ucraïna).

## Referències

* ↑ «Spheniscidite» (en anglès). Mindat. [Consulta: 10 juliol 2018].
* 1 2 «Elephant Island, South Shetland Islands, Antarctic Peninsula, Western Antarctica, Antarctica» (en anglès). Mindat. [Consulta: 10 juliol 2018].
# Hans Freiherr von Pechmann

Hans Freiherr von Pechmann (1 d'abril de 1850, Nuremberg, Baviera -19 d'abril de 1902, Tubinga, Baden-Württemberg) fou un químic orgànic alemany conegut principalment pel descobriment del polietilè.

## Biografia

Von Pechmann estudià química amb Heinrich Limpricht a la Universitat de Greifswald. Fou professor de la Universitat de Múnic fins al 1895 i, després, de la Universitat de Tubinga fins a la seva mort el 1902.

## Descobriments

En la seva obra destaca el descobriment del diazometà a 1894; el descobriment de les reaccions químiques condensació de Pechmann i síntesi de pirazols de Pechmann; les primeres preparacions d'1,2-dicetones (per exemple, diacetil), d'àcid 3-oxopentanodioic, metilglioxal i difeniltricetona; i l'establiment de l'estructura simètrica de l'antraquinona. Von Pechmann també descobrí el polietilè per casualitat el 1898, quan accidentalment escalfava diazometà.

## Obres

* Volhard's Anleitung zur Qualitativen chemischen Analyse. Chemisches Labolatorium des Staates, München 9th & 10th ed. 1901 Digital edition, University and State Library Düsseldorf
* Anleitung zur quantitativen Analyse nach Cl. Zimmermann : zum Gebrauche im chemischen Laboratorium des Staates zu München. Chemisches Laboratorium des Staates, München 10th ed. 1901 Digital edition, University and State Library Düsseldorf

## Referències

* ↑ H. von Pechmann «Ueber Diazomethan». Berichte der deutschen chemischen Gesellschaft, 27, 2, 1894, pàg. 1888–1891. DOI: 10.1002/cber.189402702141.
* ↑ H. von Pechmann «Ueber Diazomethan». Berichte der deutschen chemischen Gesellschaft, 28, 1, 1895, pàg. 855–861. DOI: 10.1002/cber.189502801189.
* ↑ H. von Pechmann, Carl Duisberg «Ueber die Verbindungen der Phenole mit Acetessigäther». Berichte der deutschen chemischen Gesellschaft, 16, 1, 1883, pàg. 2119–2128. DOI: 10.1002/cber.188301602117.
* ↑ H. von Pechmann «Neue Bildungsweise der Cumarine. Synthese des Daphnetins». Berichte der deutschen chemischen Gesellschaft, 17, 1, 1884, pàg. 929–936. DOI: 10.1002/cber.188401701248.
* ↑ H. von Pechmann «Pyrazol aus Acetylen und Diazomethan». Berichte der deutschen chemischen Gesellschaft, 31, 3, 1898, pàg. 2950–2951. DOI: 10.1002/cber.18980310363.

## Bibliografia

* ANAIP, Confederación Española de Empresarios de Plásticos y CEP, Centro Español de Plásticos. Los plásticos: materiales de nuestro tiempo.. 1ª, 1991, p. 34-53. B-25033-91.

## Vegeu també

* Polietilè de baixa densitat (LDPE)
* Polietilè d'alta densitat (HDPE)
* Polietilè de densitat mitjana (MDPE)
* Polietilè de gran pes molecular (UHMWPE)
* Tereftalat de polietilè (PET / PETE)
* Polietilè expandit
* Reciclatge de plàstic
# Preludi i fuga en do major, BWV 531

El Preludi i fuga en do major, BWV 531 és una peça d'orgue del compositor alemany del barroc, Johann Sebastian Bach. La peça, aparentment, va ser escrita abans del període de Sajonia-Weimar (1708-1717).

## Anàlisi

El Preludi en do major és una música més exuberant. La idea de l'obertura, amb el pedal i una sèrie notes ràpides en arpegis, li dona un caràcter alegre i com de celebració.
Com és habitual, la fuga és més llarga que el preludi. Tècnicament, la fuga està escrita amb un patró de diferents intervals, i un tema és molt peculiar. Els pedals interrompen la textura contrapuntística abans que aquesta es desenvolupi per complet. Les veus superiors responen amb acords de sis veus, però no es manté de manera estricta la textura a quatre veus; és un moment màgic en el repertori d'òrgan. Bach acaba aquesta fuga amb una breu quasicadença; ja s'havia escoltat al final del preludi com una espècie de pont cap a la fuga.

## Referències

* 1 2 «Prelude and Fugue, for organ in C major, BWV 531» (en anglès). Allmusic. Accés el 15 de febrer de 2014.

## Enllaços externs

* Piezas de JS Bach
# Setge de Girona

«Setge de Girona» té aquests significats:
* Setge de Girona (793)
* Setge de Girona (827)
* Setge de Girona (1285)
* Setge de Girona (1653)
* Setge de Girona (1684)
* Setge de Girona (1694)
* Setge de Girona (1711)
* Setge de Girona (1712)
* Primer setge de Girona de 1808
* Segon setge de Girona de 1808
* Setge de Girona (1809)
# Condruses

Els condruses (llatí: Condrussi) van ser un poble dels belgae d'origen germànic (el seu nom, però, s'ha dit que és d'origen celta i que està emparentat amb Condate, "confluència"). Juli Cèsar els situa a la Gàl·lia Belga i diu que, com els eburons, eren tributaris dels trèvers. Els eburons vivien entre el Mosa i el Rin i els seus veïns al nord eren els menapis. Els segnes i els condruses vivien entre els eburons i els trèvers. Els condruses van donar nom a la comarca del Condroz, amb capital a Ciney, a l'antic principat de Lieja.
Juli Cèsar els inclou dins els Germani Cisrhenani junt amb els ceresos, els eburons i els pemans, als quals s'enfrontà durant la guerra de les Gàl·lies en la campanya de l'any 57 aC. Tots ells van ser derrotats amb els gals comandats per Galba dels suessions a la batalla de l'Axona. Cèsar va enviar tot el seu l'exèrcit el 53 aC contra Ambiòrix i els eburons, que s'havien revoltat però Ambiòrix va amagar-se als espessos boscos El terror va escampar-se entre els segnes i els condruses van enviar ambaixadors a Cèsar per demanar-li que els considerés amics del poble romà, encara que fossin germànics. Cèsar, per provar els seus sentiments, va manar lliurar tots els refugiats eburons, a canvi de no envair i devastar els seus territoris, a la qual cosa els dos pobles van accedir.

## Referències

* ↑ Cèsar, Juli. «Llibre II, IV.10». A: Guerra de les Gàl·lies (en llatí i català). Traducció: Icart, Joaquim. 3 vol. Barcelona: Fundació Bernat Metge, 1974, p. 131. DL B. 48252-1974. ISBN 8472250938.
* ↑ Smith, William (ed.). «Condrusi». Dictionary of Greek and Roman Geography (1854). [Consulta: 18 setembre 2022].
* ↑ Juli Cèsar, De bello gallico II
* ↑ Juli Cèsar, De bello gallico VI, 30-31
* ↑ Juli Cèsar. De bello gallico, II, 8-15
# Eleccions regionals de la Vall d'Aosta de 1983

Les eleccions per a renovar el Conseil de la Vallée / Consiglio Regionale de la Vall d'Aosta se celebraren el 25 de juny de 1983.

## Resultats electorals

← Eleccions regionals de la Vall d'Aosta, 1983 → :
| Partits | vots | (%) | escons |
| Union Valdôtaine (UV) | 20.495 | 27,10% | 9 |
| Democràcia Cristiana Italiana (DC) | 15.973 | 21,12% | 7 |
| Partit Comunista Italià (PCI) | 13.567 | 17,94% | 6 |
| DP - UVP | 7.891 | 10,43% | 4 |
| Partit Socialista Italià (PSI) | 5.902 | 7,80% | 3 |
| Partit Socialista Democràtic Italià (PSDI) | 2.418 | 3,20% | 1 |
| Partit Republicà Italià (PRI) | 1.905 | 2,52% | 1 |
| Nova Esquerra Vall d'Aosta | 1.661 | 2,20% | 1 |
| Moviment Social Italià-Dreta Nacional (MSI) | 1.474 | 1,95% | 1 |
| Artesans i Comerciants Valdostans (ACV) | 1.239 | 1,64% | 1 |
| Llista per la Zona Franca | 852 | 1,13% | - |
| Total | 75.641 | 100,00 | 35 |
Fonts: Ministero dell'Interno, ISTAT, Istituto Cattaneo, Consell Regional de la Vall d'Aosta
# Estudi de gravació

Un estudi de gravació és un lloc destinat a l'enregistrament de so, amb l'objectiu que reproduint posteriorment el material obtingut, es tingui una sensació de trobar-se cara a cara amb el que ho interpreta. Aquests llocs són, a més, la imatge distintiva de l'empresa, una de les finalitats que té és la de cridar l'atenció als clients i així tenir-ne més, de manera que la qualitat d'un estudi serà avaluada en funció del grau en què aconsegueixin conjugar l'acústica, l'estètica i l'electrònica, és a dir, si s'aconsegueix una bona relació entre aquestes característiques, l'estudi proporcionarà les condicions per assolir l'excel·lència en les seves funcions.
L'especialista en acústica ha de considerar els nivells de soroll existents a l'exterior del local i planejar l'aïllament necessari, proposar els materials adequats per obtenir un temps de reverberació el més proper possible al temps òptim i, si és possible, suggerir l'equip electrònic requerit. Serà llavors una sala de gravació l'espai destinat a l'estada dels intèrprets, ha de ser un lloc agradable, ja que considerant el prolongada que pugui resultar la gravació d'un programa musical, i tenint en compte que s'estarà treballant en un lloc completament aïllat del món exterior, l'estada en ell deurà fer-se el menys pesada possible.
Molt més senzilla en els seus requeriments de disseny, la cabina de control, encara que no per això és menys important, a la sala de gravació es poden tenir més propostes, de manera que és possible donar curs a la creativitat del dissenyador, per descomptat, sense oblidar, les necessitats que com a lloc acústic té aquest lloc.
# Mafra

Mafra és un municipi portuguès, situat al districte de Lisboa, a la Regió de Lisboa i a la subregió de Gran Lisboa. L'any 2006 tenia 66.453 habitants. Limita al nord amb Torres Vedras, al nord-est amb Sobral de Monte Agraço, a l'est amb Arruda dos Vinhos, al sud-est amb Loures, al sud amb Sintra i a l'oest amb l'oceà Atlàntic.

## Població

Població del concelho de Mafra (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 4200 | 10734 | 25021 | 29750 | 35739 | 43899 | 43731 | 54358 | 62009 |

## Freguesies

* Azueira
* Carvoeira
* Cheleiros
* Encarnação
* Enxara do Bispo
* Ericeira
* Gradil
* Igreja Nova
* Mafra
* Malveira
* Milharado
* Santo Estêvão das Galés
* Santo Isidoro
* São Miguel de Alcainça
* Sobral da Abelheira
* Venda do Pinheiro
* Vila Franca do Rosário

## Monuments

* Palau de Mafra

## Festes i tradicions

* Processons de la Quaresma
* Festa del pa
* Festa del marisc
# Hans Fischerkoesen

Hans Fischerkoesen, també conegut com a Hans Fischerkösen o Hans Fischer (Bad Kösen, Saxònia-Anhalt, Alemanya, 18 de maig de 1896 - Mehlem, Bonn, Alemanya, 23 d'abril de 1973) va ser un animador comercial alemany. El seu verdader nom era Hans Fischer, però com que Fischer era un cognom molt comú al món del cinema, va decidir combinar el seu cognom amb el nom del seu poble natal (Bad Kösen) per a crear el seu nom artístic. A la primera edició del Festival Internacional de Cinema de Berlín el seu curtmetratge publicitari Blick ins Paradies va guanyar la medalla de bronze en aquesta categoria.

## Filmografia

* Radau Brüder (Els germans Boucan)
* Spiel der Wellen (El joc de les ones)
* Schall und Rauch (soroll i fum)
* Farbige Symphonie (simfonia a color)
* Spiel mit Kugeln (joc de pilota)
* La Prairie enchantée (la pradera encantada, títol francès, va ser estrenat a color el 1944 a París)
* Die Verwitterte Melodie (melodia boirosa) - 1943
* Der Schneemann (l'home de neu) - 1944
* Das Dumme Gänslein (l'oca estúpida) - 1944
* Blick ins Paradies - 1951
* Die Kleine Null (el xicotet zero) - 1964

## Referències

* ↑ «1st Berlin International Film Festival: Prize Winners». berlinale.de.

## Enllaços externs

* Biografia Arxivat 2004-02-23 a Wayback Machine. (alemany)
* The Case of Hans Fischerkoesen (anglès)
# David Baszucki

David Baszucki (Canadà, 20 de gener de 1963) és un empresari, enginyer en programació i inventor estatunidenc. És el cofundador i CEO de la plataforma Roblox. Anteriorment, és va exercir com CEO de Knowledge Revolution, que va ser adquirida per MSC Programari al desembre de 1998.
Va ser nomenat a un dels 100 empresaris més fascinants als anys 2017, 2018 i 2019 per Goldman Sachs.
Va estudiar enginyeria elèctrica a la Universitat Stanford en Pal Alt, Califòrnia, Estats Units.
Abans de fundar Roblox, va fundar en l'empresa Knowledge Revolution, ja desapareguda. En Knowledge Revolution, David va ajudar a crear un simulador de física anomenat "Interactive Physics", venent milions de còpies i del qual Roblox va ser inspirat.
El programari de Interactive Physics incorpora parts, articulacions de cordes i ressorts.
Posteriorment que Knowledge Revolution fos comprat per l'empresa MSC Programari, Bazucki es va convertir en el vicepresident i gerent general de MSC Programari, i des de allà, va dirigir la divisió de simulació d'escriptori.

## Referències

* ↑ «Knowledge Revolution, Inc.: Private Company Information - Bloomberg» (en anglès). www.bloomberg.com. Arxivat de l'original el 10 de maig de 2018. [Consulta: 10 maig 2018].
* 1 2 «Nuestro equipo» (en espanyol europeu). Roblox. [Consulta: 6 maig 2021].
* ↑ Kharif, Olga. «David Baszucki, Roblox's 'Builderman'». Bloomberg Businessweek, 01-12-2021. Arxivat de l'original el 2 de desembre de 2021. [Consulta: 1r desembre 2021].
* ↑ «Agenda | WSJ Future Of Everything Festival 2020» (en anglès). Bizzabo. [Consulta: 5 juny 2022].
* ↑ «Roblox Corp on Twitter» (en anglès). Twitter, 17-10-2019. Arxivat de l'original el 18 d'octubre de 2019.
# Settsu

Settsu (摂津市, Setsu-shi) és una ciutat i municipi de la prefectura d'Osaka, a la regió de Kansai, Japó. Settsu forma part de l'àrea metropolitana d'Osaka i és una ciutat dormitori d'aquesta, depenent totalment de la capital.

## Geografia

La ciutat de Settsu està situada al centre-nord de la prefectura d'Osaka i està adscrita pel govern prefectural a la regió de Mishima, en record a l'antic districte on pertanyia el lloc abans de convertir-se en ciutat. El terme municipal de Settsu limita amb els d'Osaka i Moriguchi al sud, Suita a l'oest, Ibaraki i Takatsuki al nord i Neyagawa a l'est.

## Història

Des del període Heian fins a l'era Meiji, l'àrea on actualment es troba Settsu, formava part de l'antiga i actualment desapareguda província de Settsu, del mateix nom. L'1 de novembre de 1966 es va fundar l'actual ciutat de Settsu, justament el mateix dia que també es fundaren altres ciutats de la prefectura com Takaishi i Fujiidera.

## Transport
### Ferrocarril

* Companyia de Ferrocarrils del Japó Occidental (JR West)
** Estació de Senrioka
* Ferrocarril Elèctric Hankyū
** Estació de Settsu-shi
** Estació de Shōjaku
* Monocarril d'Osaka
** Estació de Settsu
** Estació de Minami Settsu

### Carretera

* Autopista de Kinki

## Agermanaments

* Bengbu, província d'Anhui, RPX. (1984)
* Bundaberg, estat de Queensland, Austràlia. (1998)

## Ciutadans il·lustres

* Keisuke Honda, futboliste.

## Referències

* ↑ https://map.yahoo.co.jp/address?ac=27224
* ↑ http://www.pref.osaka.lg.jp/koho/links/city.html
# Conservatoire National des Arts et Métiers

El Conservatori nacional de les arts i els oficis, Conservatoire national des arts et métiers (CNAM) és un gran establiment (grand établissement) dels ensenyaments superiors i de recerca científica fonamental de França.
Va ser fundat pel sacerdot, abbé, Henri Grégoire a París el 10 d'octubre de 1794. El Conservatoire national des arts et métiers i l'École polytechnique són les dues realitzacions de la Revolució francesa en el domini de la ciència i la tècnica · .
Va tenir una vocació multidisciplinària.
El CNAM posseeix 150 campus a la França metropolitana i a la França d'ultramar. Acull uns 9.000 estudiants

## Història

Entre els seus membres es compten els acadèmics Vandermonde i Le Roy. Charles Dupin hi creà la primera càtedra de mecànica aplicada a les arts.Jean-Baptiste Say hi creà la càtedra d'economia industrial

## Membres destacats

* Louis de Broglie
* Louis Néel
* René Thom

## Referències

* ↑ «Jean-Paul Herteman Président du conseil d'administration du Conservatoire national des arts et métiers.». Arxivat de l'original el 2015-02-16. [Consulta: 8 juny 2015].
* ↑ Écoles de l'an III
* ↑ Bicentenaire : le Cnam et Polytechnique sont-ils toujours dans le coup ? Usine nouvelle, n° 2447, 10 mars 1994.
* ↑ Un exemple de multidisciplinarité : Alexandre Vandermonde (1735-1796).
* ↑ Sur l'œuvre mathématique de Vandermonde, voir Plantilla:Bourbaki
* ↑ Claudine Fontanon, "Les origines du Conservatoire national des arts et métiers et son fonctionnement à l'époque révolutionnaire (1750-1815), Les cahiers d'histoire du Cnam, Plantilla:Numéro, Cnam Medias, Paris, 1992, p. 22.
* http://www.cnam.fr
# Eleccions regionals de la Vall d'Aosta de 1993

Les eleccions per a renovar el Conseil de la Vallée / Consiglio Regionale de la Vall d'Aosta se celebraren el 6 de juny de 1993.

## Resultats electorals

← Eleccions regionals de la Vall d'Aosta, 1993 → :
| Partits | vots | (%) | escons |
| Union Valdôtaine (UV) | 30.312 | 37,27% | 13 |
| Democràcia Cristiana Italiana (DC) | 12.091 | 14,87% | 5 |
| PDS-Gauche Valdôtaine | 6.987 | 8,59% | 3 |
| Lliga Nord Vall d'Aosta (LN) | 6.176 | 7,59% | 3 |
| Federació dels Verds (VERDI) | 5.816 | 7,15% | 3 |
| Autonomistes Demòcrates Progressistes - Partit Republicà Italià - Autonomistes Independents (ADP-PRI-AI) | 5.247 | 6,45% | 2 |
| Pour la Vallée d'Aoste | 3.527 | 4,34% | 2 |
| Aliança Popular Autonomista (APA) | 3.234 | 3,98% | 2 |
| Partit Socialista Italià (PSI) | 3.132 | 3,85% | 1 |
| Rifondazione Comunista (PRC) | 2.817 | 3,46% | 1 |
| Moviment Social Italià-Dreta Nacional (MSI) | 1.390 | 1,71% | - |
| Lega Alpina | 603 | 0,74% | - |
| Total | 81.332 | 100,00 | 35 |
Fonts: Ministero dell'Interno, ISTAT, Istituto Cattaneo, Consell Regional de la Vall d'Aosta
# Evrenos

Evrenos és el nom dels següents personatges:
* Evrenos Gazi, fundador de la família dels Evrenosoğulları
* Evrenosoğulları, família turca de l'Imperi Otomà